b'\n_START_ARTICLE_\nD\xc3\xa9si Bouterse\n_START_SECTION_\nBiografija\n_START_PARAGRAPH_\nBouterse je ro\xc4\x91en u Domburgu koji se nalazi se u okrugu Wanica, roditeljima su mu bili mje\xc5\xa1ovite rase. Njegova baka po ocu bila je Indijanka, a djed nizozemski Kreol. Boutersova majka bila kreolskog i kineskog podrijetla . Kao mladi\xc4\x87 preselio iz Domburga u Paramaribo, gdje je stanovao kod tetke . Poha\xc4\x91ao je internat, a kasnije srednju \xc5\xa1kolu koju nije uspio zavr\xc5\xa1iti. Godine 1968., preselio se u Nizozemsku, gdje je bio mobiliziran u oru\xc5\xbeanim snagama Nizozemske (Nederlandse Krijgsmacht). Nakon odslu\xc5\xbeenja vojnog roka ostao je u vojsci. Godine 1970., Bouterse se o\xc5\xbeenio s Ingrid Figueirom s kojom ima dvoje djece Peggy i Dina. Ubrzo nakon vjen\xc4\x8danja, Bouterse je dobio poziv za slu\xc5\xbeenje u nizozemskoj vojnoj bazi Seedorf u Njema\xc4\x8dkoj. Dana 11. studenog 1975. vratio se sa svojom obitelji u Surinam, jer je \xc5\xbeelio da pomogne izgraditi Surinamsku vojsku. (On je stigao dva tjedna prije nego je zemlja dobila neovisnost od Nizozemske). Godine 1979. prihvatio je zahtjev Roya Horba da postane predsjednik novog Surinamskog vojnog sindikata.'